**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1․** «Քաղաքացիական ծառայության մասին» 2018 թվականի մարտի 23-ի ՀՕ-205-Ն օրենքի (այսուհետ՝ Օրենք) 7-րդ հոդվածը լրացնել հետևյալ բովանդակությամբ 5-րդ մասով․

 «5**.** Հայաստանի Հանրապետության հանրային ծառայությունները կարգավորող հանձնաժողովում քաղաքացիական ծառայության պաշտոն զբաղեցնելու համար անհրաժեշտ քաղաքացիական ծառայության պաշտոնի անձնագրի` կրթության, աշխատանքային ստաժի և այլ չափանիշները սահմանում է Հայաստանի Հանրապետության հանրային ծառայությունները կարգավորող հանձնաժողովը։»։

 **Հոդված 2.** Օրենքի 9-րդ հոդվածը լրացնել հետևյալ բովանդակությամբ 7-րդ մասով․

 «7․ Հայաստանի Հանրապետության հանրային ծառայությունները կարգավորող հանձնաժողովի քաղաքացիական ծառայողների մրցույթները կազմակերպում և անցկացնում է Հայաստանի Հանրապետության հանրային ծառայությունները կարգավորող հանձնաժողովը։»։

 **Հոդված 3․** Օրենքի 10-րդ հոդվածի 22-րդ մասում «պաշտպանը» բառից հետո լրացնել «, Հայաստանի Հանրապետության հանրային ծառայությունները կարգավորող հանձնաժողովում՝ Հայաստանի Հանրապետության հանրային ծառայությունները կարգավորող հանձնաժողովը:» բառերը։

 **Հոդված 4․** Օրենքի 11-րդ հոդվածի 1-ին մասում «ցուցակներից» բառից հետո լրացնել «, բացառությամբ օրենքով նախատեսված դեպքերի» բառերը։

**Հոդված 5․** Օրենքի 26-րդ հոդվածի 2-րդ մասում «ժամկետում» բառից հետո լրացնել «, բացառությամբ օրենքով նախատեսված դեպքերի» բառերը։

 **Հոդված 6.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: